Tamara Eidelman

Tamara Natanovna Eidelman (; Mosku, 1959ko abenduaren 15a) errusiar historialari, irakasle, idazle, itzultzaile, blogari eta irrati esataria da.

 Bizitza 
Natan Eidelman eta Eleonora Pavliutxenko historialarien alaba, Moskun jaio zen 1959an. 1981ean historian lizentziatu zen Moskuko Estatu Unibertsitatean eta 1567. eskolan irakasten hasi zen. 1986tik 2021era 67. eskolan aritu zen lanean.

Hainbat artikulu argitaratu ditu ditu Russki zhurnal, Jevroklio eta Xkolnoie obozrenie aldizkarietan. 2013an eta 2014an historiari buruzko saioak antolatu zituen irratian. 2012tik 2022ra, blog bat idatzi zuen Ekho Moskvy irrati kateko webgunean. Arzamas proiektuan ere parte hartu du. 2019ko urrian kanal bat sortu zuen YouTuben. 

 Ikuspegi politikoak eta aktibismoa 
2014an, Errusiako politikariak kritikatu zituen Ukrainan egindako esku-hartze militarragatik. Apirilaren 9an esan zuen bere klaseetan abertzaletasuna irakastea gustatuko litzaiokeela, baina bere modura egin ahal izango balu, Bigarren Mundu Gerran gertatutako Krimeako tatariarren deportazioari erreferentzia eginez, oraindik ez baitzegoen curriculumean. 2014ko martxoaren 2an, Moskuko Defentsa Ministerioaren aurrean gerraren aurkako pikete batean parte hartu zuten Eidelmanek eta bere alabak. Atxilotu eta polizia-etxera eraman zituzten beste 15 manifestari baino gehiagorekin, eta bertan legez baimendutako hiru ordu baino gehiago egon ziren. Geroago esan zien kazetariei leihotik ihes egin zutela.

2014ko abuztuaren 31n, Vladimir Putin Errusiako presidentea kritikatu zuen zuzenbidea aintzat ez hartzeagatik.

2021eko apirilean, Mugarik Gabeko Medikuen bulegora bidalitako gutun ireki bat sinatu zuen, Aleksei Navalni politikariari laguntzeko eskatuz.

2021eko apirilaren 26an berriro atxilotu zuten. Atxiloketa hori Navalniren aldeko manifestazio batekin lotuta omen zegoen, baina Eidelman ez zuen antolatzaileekin harremanik izan.

2022an Ukrainako inbasioaren aurka agertu zen eta herrialdea utzi zuen. 

2022ko irailaren 9an, Errusiako Justizia Ministerioak Eidelman atzerriko agenteen zerrendan sartu zuen.

 Bizitza pertsonala 
Piotr Alexkovski idazle eta kazetariarekin ezkonduta dago. Bi seme-alaba ditu, Anna (j. 1983) eta Dmitri (Mitia; j 1985).

 Lanak 

 Naxa era: Istoria Rossi v kartakh (2016)
 Nikolai II (2017)
 Kak rabotaet propaganda (2018)
 20 zagadok russkoi istorii (2019)
 Borodinskaia bitva: 1812 (Jekaterina Buntmanekin batera, 2019)
 Pravo na zhizn: Istoria smertnoi kazni (2022)

 Erreferentziak 

 Kanpo estekak 

Kategoria:Moskutarrak
Kategoria:Errusiako juduak
Kategoria:Moskuko Estatu Unibertsitateko ikasleak
Kategoria:Errusiako historialariak
Kategoria:Emakume historialariak
Kategoria:Errusiako irakasleak
Kategoria:Emakume irakasleak
Kategoria:Errusiako itzultzaileak
Kategoria:Emakume itzultzaileak
Kategoria:Errusiako idazleak
Kategoria:XXI. mendeko emakume idazleak
Kategoria:Errusierazko idazleak
Kategoria:Fikzioz kanpoko idazleak
Kategoria:Emakume blogariak
Kategoria:Errusiako youtuberrak
Kategoria:Emakume irrati esatariak
Kategoria:Errusian atzerriko agente gisa zerrendatutako pertsonak
Kategoria:Emigranteak